
Aquest text té el seu origen en la ponència presentada en un col-loqui 
organitzat pel Centre d'Estudis Internacionals de la Universitat de Barcelona. 
Tot i que data d'octubre de 1986, conserva plena actualitat, i constitueix una 
breu síntesis de la trajectòria del POUM des dels seus orígens fins la Guerra 
Civil, passant per la seva persecució sota el govern de Negrin i la seva 
organització clandestina. La versió anotada que aquí publiquem està extreta del 
llibre 'El POUM en la Historia' de VVilebaldo Solano, Ed. Libros de la Catarata — 
Fundación Andreu Nin, Madrid, 1999. 


Dels orígens a l'Aliança Obrera 


El Parit Obrer d'Unificació Marxista (POUM) fou fundat a Barcelona, en plena 
clandestinitat, el 29 de setembre de 1935, sobre la base de la fusió del Bloc 
Obrer i Camperol i de l'Esquerra Comunista. La seva creació es va produir en 
un període crucial de la història del moviment obrer espanyol: el comprès entre 
la revolució d'octubre de 1934 i la sublevació militar-feixista de juliol de 1936. 


El Bloc Obrer i Camperol" havia nascut a Terrassa el 1r de març de 1931 —en 
vigílies de la caiguda de la monarquia i de la proclamació de la República- com 
a resultant de la fusió del Partit Comunista Català, organització de joves 
militants (Jordi Arquer, Víctor Colomer, Joan Farré Gassó, Josep Rodes, Josep 
Coll) procedents del sindicalisme revolucionari i del catalanisme radical i 
sorgida durant la dictadura del general Primo de Rivera, i la Federació 
Catalano-Balear del Partit Comunista d'Espanya (Joaquín Maurín, Pedro Bonet, 
David Rey (pseudònim de Daniel Rebull Cabrél). Aquestes organitzacions 
coincidiren en tres punts capitals: l'anàlisi del caràcter de la revolució 
espanyola, la interpretació del problema de les nacionalitats i la oposició als 
mètodes que la Internacional Comunista en plena degeneració, sota la direcció 
de Stalin, volia imposar en el moviment obrer del nostre país. 


La Federació Catalano-Balear havia ocupat sempre una posició especial en el 
sí del Partit Comunista. Els seus animadors i el seu dirigent més destacat 
procedien del moviment anarcosindicalista, en el que havien assumit 
responsabilitats importants. Al 1921-1922 formaren els Comitès Sindicalistes 
Revolucionaris, llançaren La Batalla i aixecaren la bandera de la Revolució 
Russa. Foren, doncs, amb els joves socialistes que fundaren a Madrid el Partit 
Comunista al 1920 (Luis Portela i Juan Andrade, entre altres), els pioners del 
moviment comunista a Espanya i els més enèrgics defensors de la Revolució 
d'Octubre. 


"Un bon treball monogràfic sobre el Bloc Obrer i Camperol és del de Andrexy Charles Durgan, BOC 
1930-1936 (El Bloque Obrero y Campesino), Barcelona, Editorial Laertes, 1996. 


La formació del Bloc Obrer i Camperol (BOC) consagrà al ruptura de la 
Federació Catalano-Balear amb el Partit Comunista, que es trobava aleshores 
en plena crisi. En efecte, a Madrid s'havia creat una Agrupació Comunista 
autònoma i les organitzacions de València, Castelló i certs nuclis d'Astúries 
mantenien relacions polítiques molt estretes amb "el grup de La Batalla", com 
es deia aleshores. Per altra banda, des de feia algun temps, en l'exili (França i 
Bèlgica) i a Espanya (Madrid i Astúries) hi havia militants significats que no 
ocultaven les seves simpaties per la Oposició d'Esquerra Internacional animada 
per León Trotsty. En l'espai de tot just dos anys, el Bloc Obrer i Camperol es 
va convertir en el primer partit obrer de Catalunya. Introduí el marxisme en un 
moviment obrer en el que fins aleshores predominava l'anarcosindicalisme, es 
va implantar sòlidament en el moviment sindical (les federacions sindicals de 
Girona, Tarragona i Lleida foren excloses de la CNT per estar animades per 
militants del BOC), creà potents organitzacions camperoles com la Unió Agrària 
de Lleida i un moviment revolucionari de la joventut (la Joventut Comunista 
Ibèrica). El setmanari La Batalla, els llibres de Maurin i els pamflets llançats pel 
seu servei de publicacions van portar les idees del BOC a tot el país i facilitaren 
l'extensió del partit a altres regions de la Península, en particular València, 
Aragó i Astúries. En el congrés que el BOC va celebrar a l'abril de 1934 es va 
comprovar que la organització tenia 4500 militants, /4 seccions i 145 nuclis en 
període de formació. Aquestes xifres resultaven relativament importants en una 
època en que els partits obrers eren partits de quadres i les centrals sindicals 
organitzacions de masses. Per aquesta raó la importància real dels partits no 
es mesurava pel nombre de militants, sinó per la influència que aquestes i 
aquells tenien en el ric teixit social d'aleshores, format pels sindicats, les 
associacions, els ateneus i tots els demés centres culturals i recreatius. 


L'Esquerra Comunista (ICE) procedia de la Oposició que al 1930 es va 
constituir en el sí del Partit Comunista d'Espanya a partir de la plataforma de la 
Oposició russa i internacional creada per Trotshi". Formada per militants molt 
valuosos, com Nin, Andrade, García Palacios, Loredo Aparicio, Fersen 
lpseudònim d'Enrique Fernàndez Sendónl i tants altres, la ICE va realitzar una 
tasca considerable de formació i educació política gràcies a la seva revista 
teòrica Comunismo", als seus pamflets i llibres i a les seves conferències i 
propagandistes, però potser pel fet d'aparèixer durant molt de temps com un 
grup d'oposició al Partit Comunista i no com una organització plenament 
independent, no va aconseguir progressar al mateix ritme que el BOC". Toti 
així, les seves idees i els seus militants influiren notablement en l'evolució del 


"La Oposició d'Esquerra (bolxevic-leninista) fou creada per Trotshi al 1923 com a fracció organitzada 
contra el creixent burocratisme. Després de l'exili de Trotsxi a PrinXipo va establir un contacte més 
estret amb els grups oposicionistes d'altres paisos, constituint-se al 1930 la Oposició d'Esquerra 
Internacional com a fracció de la IC que perseguia l'objectiu de fer-la tornar als seus principis 
revolucionaris. Fins al 1933 lluitaren per la reforma de la IC i dels seus partits, tot i que n'estaven 
expulsats del seu sí. Després de la victòria de Hitler a Alemanya, els partidaris de Trotsti comencen a 
impulsar la formació d'una nova internacional, agafant el nom de Lliga Comunista Internacional que, 
a partir de la conferència de Ginebra de 1936, va donar pas al Moviment per la Quarta Internacional, 
antecedent per la fundació oficial d'aquesta al setembre de 1938. 

3 Una antologia de la revista Comunismo (1931-1934) fou publicada al 1978 per la Editorial Fontamara, 
Barcelona. 

fUn estudi rigorós sobre la Esquerra Comunista d'Espanya pot trobar-se en la obra de Pelai Pagès El 
movimiento trotshista en Espata (1930-1935), Barcelona, Edicions Península, 1977. 


moviment obrer espanyol, en particular a Madrid, Astúries i Extremadura. 


El Bloc Obrer i Camperol i la Esquerra Comunista actuaren per separat durant 
els primers anys de la República, tot i que les diferències que els separaven no 
eren fonamentals i tot i que els seus principals dirigents -Nin, Andrade i Garcia 
Palacios, per una part, Maurin, Bonet i Portela, per altra- havien marxat junts 
per defensar la Revolució Russa i introduir el marxisme revolucionari a 
Espanya. Però aquests tornaren a trobar-se en el sí de l'Aliança Obrera" a 
finals de 1933 i començaments de 1934. 


L'Aliança Obrera, creada a Catalunya per iniciativa del Bloc Obrer i Camperol, 
va tenir la virtut de reunir en un període de reflux, després de la victòria 
electoral de la coalició Lerroux-Gil Robles, a totes les organitzacions polítiques i 
sindicals catalanes amb la excepció de la CNT, que es va mantenir en el seu 
apoliticisme tradicional. L'èxit d'aquesta iniciativa de front únic va afavorir la 
recuperació del moviment obrer en tota la Península. 


El triomf de Hitler a Alemanya i les seves greus consequències pel moviment 
obrer europeu donaren un fort impuls als sentiments unitaris i a la lluita contra 
el feixisme a tot arreu. L'Aliança Obrera de Catalunya es va convertir en el gran 
heraldo de la unitat en el moment en que el Partit Socialista iniciava una 
important rectificació política després dels resultats de la seva col-laboració 
ministerial amb els republicans en l'anomenat "primer bienni"". El Socialista de 
Madrid proclamà en un cèlebre editorial que "Catlunya estava al capdavant". I 
allò era tan cert que l'exemple de Barcelona s'imitava als altres llocs. L'Aliança 
Obrera es va extendre ràpidament a València, Madrid i Astúries, i en aquesta 
última regió va tenir el concurs entusiasta i preciós de la CNT. 


Tot i així, el moviment revolucionari d'octubre de 1934 va fracassar perquè 
l'Aliança Obrera no havia aconseguit dotar-se de les estructures apropiades en 
tot el país i establir una coordinació efectiva de les lluites obreres i camperoles. 
La Comuna d'Astúries -els treballadors conquistaren el poder i S'hi 
mantingueren durant quinze dies- va aparèixer com una avantguarda aillada. 
L'Aliança Obrera organitzà una vaga general impressionant a Catalunya sense 
el concurs de la CNT, però no va poder portar la lluita a un nivell superior a 
causa de la capitulació de la Generalitat i de la inhibició dels 


"L'Aliança Obrera va representar una experiència de unitat de l'esquerra política i sindical, per oposar-se 
al avanç del feixisme. Sorgí a Catalunya, extenent-se especialment a Llevant, Andalusia, Astúries i 
Madrid. La seva major transcendència es va produir a Astúries, on l'Aliança Obrera va desenvolupar, 
gràcies a la participació en ella de la UGT i la CNT, un paper fonamental durant la revolució d'octubre 
de 1934. L'Aliança Obrera representava en aquell moment una expressió de la tàctica de front unit, 
l'objectiu del qual era permetre la unitat dels treballadors contra un enemic comú, encara quan 
estiguéssin dividits en organitzacions reformistes o revolucionaries de diferent signe. Aquesta idea del 
front únic fou objecte d'expressió programàtica en el II Congrés de la IC (1920). Darrera la 
consolidació del domini estalinista en la IC s'abandona la idea del front únic pels partits comunistes. 

$La H República atravessà, des d'abril de 1931 fins a juliol de 1936, tres etapes bàsiques: "el primer 
bienni" social-azafista, el bienni radical-cedista i el Front Popular. Durant el "primer bienni" la 
direcció política va correspondre als socialistes (majoritàris en les Corts) aliats a l'esquerra burgesa 
representada per Manuel Azafia. Al 1933 es va produir el triomf electoral de la dreta, la CEDA, 
governant inicialment els radicals de Lerroux. L'entrada de la CEDA al govern, a l'octubre de 1934, 
desencadenà la insurrecció d'Astúries. El Front Popular obtingué la seva victòria electoral al febrer de 
1936. 


anarcosindicalistes. Tot i així, el major fracàs es va produir a Madrid i en altres 
ciutats importants, on el Partit Socialista, força predominant, no fou capaç 
d'organitzar i dirigir la lluita. 


Després del fracàs del moviment d'Octubre, totes les organitzacions obreres 
feren, millor o pitjor, l'anàlisi crític de la experiència viscuda. El Bloc Obrer i 
Camperol i la Esquerra Comunista, cada dia més propers des de la creació de 
l'Allança Obrera, coincidiren en la interpretació de les causes del fracàs 
d'Octubre i en la definició de les noves perspectives polítiques. Per a Nin, el 
moviment no havia pogut triomfar a causa de les insuficiències del Partit 
Socialista i de l'absència d'un gran partit revolucionari. Pel Bloc Obrer i 
Camperol, les lliçons de la insurrecció d'Octubre conduien a replantejar-se tota 
la perspectiva política i a fixar-se els seguents objectius: "Unitat d'acció: Aliança 
Obrera. Unitat sindical: una sola central sindical. Unitat política: un sol partit 
socialista revolucionari". Tals eren les conclusions d'un llarg anàlisi de la 
situació política del moviment obrer escrit al gener de 1935 i subscrit pel Bloc 
Obrer i Camperol i la Joventut Comunista Ibèrica. 


Els problemes plantejats per la EC i el BOC estaven en discussió en tots els 
sectors del moviment obrer. I la realitat és que al 1935 es va obrir a tot el país 
un important procés de reagrupació i d'unificació. Les dues principals 
tendències de la CNT, organització que havia sofert greus crisis i escissions en 
els anys anteriors, es reunificaren en el congrés de Saragossa al maig de 1936. 
Les Joventuts Comunistes i les Socialistes s'uniren en una sola organització, 
les Joventuts Socialistes Unificades (JSU), que no va tardar en caure sota la 
dependència de l'estalinisme. Per ser més precisos, convé dir que l'equip 
Carrillo-Melchor-Lain, que havia mantingut excel-lents relacions amb l'Esquerra 
Comunista, el Bloc Obrer i Camperol i la Joventut Comunista Ibèrica en el seu 
període de bolxevització, sobretot mesos abans i mesos després d'octubre de 
1934, i que havia arribat a sol:licitar que tals organitzacions ingressessin en el 
Partit i les Joventuts Socialistes per a facilitar la radicalització del socialisme, va 
donar un viratge sorprenent a la tardor de 1935. 


Aquest viratge va consistir en una aproximació cap a Moscou i la Internacional 
Comunista, l'abandonament de les tesis bolxevitzadores i l'acceptació de les 
concepcions del Front Popular i del Front de la Nova Generació. Tot va 
concloure en un viatge de Carrillo a Moscou, on s'establiren les bases 
definitives de la unificació de les Joventuts Socialistes i Comunistes. Aquest 
resultat anava a tenir consequències enormes en la correlació de forces del 
moviment obrer i en les lluites polítiques abans i després de juliol de 1936. Com 
se sap, les Joventuts Socialistes Unificades sortiren de la òrbita del Partit 
Socialista i se situaren, en la pràctica, en el terreny del Partit Comunista. 


"Les lliçons de la insurrecció d'Octubre", datat a 1 de gener de 1935 i publicat clandestinament a 
Barcelona, al febrer de 1935 pel BOC (aquest text està inclòs en l'apèndix documental de l'obra de 
Víctor Alba, La Alianza Obrera (Historia y andlisis de una tàctica de unidad en Espaia), Madrid, 
Edicions Júcar, 1977, pp. 214-231). 


El POUM, la revolució i la guerra 


El procés d'unificació es va desenvolupar d'una manera diferent a Catalunya. 
Es va iniciar amb totes les organitzacions polítiques que figuraven en l'Aliança 
Obrera, donat que totes havien comprovat juntes les seves insuficiències a 
l'octubre de 1934. Aquestes organitzacions eren el Bloc Obrer i Camperol, 
l'Esquerra Comunista, el Partit Català Proletari, el Partit Comunista de 
Catalunya, la Federació Catalana del PSOE i la Unió Socialista de Catalunya. 
Les principals reunions de discussió es realitzaren els dies 6 i 13 d'abril de 
1935. En la primera reunió es fixaren uns punts bàsics de la discussió per a la 
fusió sobre la base del marxisme revolucionari . Però no va tardar en 
comprovar-se que en el fons hi havia dos blocs: els que es reclamaven del 
marxisme revolucionari d'una manera efectiva i els grups reformistes que 
s'apropaven ideològicament a l'estalinisme atrets per la nova política 
frontpopulista d'aquest. Els primers, que posseien seccions, militants i 
simpatitzants en diverses nacionalitats i regions de la península, és a dir, el 
Bloc Obrer i Camperol i l'Esquerra Comunista, es van negar a integrar-se en 
una organització reduida a Catalunya, i decidiren formar el Partit Obrer 
d'Unificació Marxista (POUM). Els segons crearen més tard, precipitadament, al 
juliol de 1936, el Partit Socialista Unificat de Catalunya (PSUC), formació que 
no va tardar en adherir-se a la Internacional Comunista i en col-locar-se, com 
les JSU, sota la dependència de l'estalinisme. 


El POUM va sorgir, el 29 de setembre de 1935, després de llargues 
discussions en el sí de les dues organitzacions que el formaren, amb una triple 
finalitat: portar fins al final la estratègia de l'Aliança Obrera, impulsar la 
unificació de la CNT, la UGT i els sindicats autònoms en una sola central 
sindical i reunir a tots els marxistes revolucionaris en un sol partit. Aquests 
objectius, llargament pensats i madurats, obeien a un projecte sense equívocs: 
col-locar al proletariat espanyol en condicions de coronar el procés polític iniciat 
al 1930-1931 amb la caiguda de la monarquia amb la victòria de la revolució 
socialista, únic mitjà, després del fracàs de la ll República, de transformar 
radicalment la societat espanyola, superant la impotència de la burgesia per a 
realitzar les tasques que la història imposava des de feia luengos anys. 


El POUM no fou, per tant, una improvisació de circumstàncies, un reflex d'un 
fenomen exterior al país i a les seves inquietuds profundes, sinó el producte 
d'una llarga elaboració en el sí mateix del moviment obrer, que arrancava de la 
doble ruptura dels anys 20 amb l'oportunisme socialdemòcrata i amb 
l'aventurisme anarquista, sota la influència determinant de la revolució 
d'Octubre de 1917. Per això mateix, una bona part dels militants que se 
solidaritzaren amb Lenin i TrotsRi i fundaren el Partit Comunista tornaren a 
trobar-se en el POUM després de les experiències del Bloc Obrer i Camperol i 
de l'Esquerra Comunista, organitzacions sorgides front a la degeneració 
burocràtica de la Revolució Russa i de la Internacional Comunista. Es 


SLa primera reunió es va celebrar el dia 3 de febrer de 1935 i a la mateixa hi assistiren el Partit Català 
Proletari, el BOC, la Unió Socialista de Catalunya, la Federació Catalana del PSOE, el Partit 
Comunista de Catalunya i l'Esquerra Comunista. En aquesta reunió s'acordaren entre altres punts que 
aquesta fusió s'havia de dur a terme sobre la base del marxisme revolucionari (l'acta de la reunió es va 
publicar a Justícia Social, Barcelona, n'8, 25 de maig de 1935). 


realitzava així una espècie de síntesi d'un llarg procés dialèctic. Era natural, 
doncs, que el nou partit es trobés millor armat que altres per a comprendre i 
interpretar el procés revolucionari hispà. 


El POUM apareixia a l'escena política espanyola i internacional amb el seu 
tríptic. unitari (front únic obrer, unitat sindical, unitat dels marxistes 
revolucionaris) perquè estava firmament convençut, com es pot colegir de la 
seva literatura política, de que en la Europa avasallada pel feixisme, on la 
classe obrera havia sofert derrota darrera derrota, s'apropava l'hora de 
l'enfrontament brutal entre les forces reaccionàries ji revolucionaries 
espanyoles, enfrontament del que anava a dependre el destí d'Europa durant 
llarg temps. 


S'havia d'armar-se ideològica, política i orgànicament per a vèncer a Espanya i 
tancar així el pas a l'expansió del feixisme a Europa, impedint la segona guerra 
mundial i obrint una perspectiva d'alliberament al moviment obrer del nostre 
continent. l el POUM desvelaba les seves armes. 


En el moment de la seva fundació, el POUM tenia uns 8.000 militants i prop de 
40.000 simpatitzants. A Catalunya, animava la Federació Obrera d'Unitat 
Sindical (FOUS), formada pels sindicats de Lleida, Tarragona i Girona exclosos 
de la CNT per "estar dirigits per marxistes", i multitud de sindicats autònoms. I 
animava també potents organitzacions camperoles, com la Unió Agrària de 
Lleida, a part de tenir una influència gens menyspreada en la Unió de 
Rabassaires". D'altra banda, el POUM comptava amb una organització juvenil, 
la Joventut Comunista Ibèrica, que ja era bastant forta a Catalunya i Llevant, 
organització que coneixeria un ascens considerable alguns mesos després. 


El POUM brotà com una gran esperança i fou molt aviat quelcom més que la 
suma de dues organitzacions. Fou de seguida el primer partit Obrer a 
Catalunya. Després, amb relativa rapidesa, sobre la base de les posicions que 
ja tenia a València, Madrid, Astúries, Andalusia i Extremadura, es fou extenent 
per tota la Península. La organització de Galícia, en ple desenvolupament, 
estava celebrant un ple a Santiago de Compostela el dia que esclatà la 
insurrecció militar-feixista, el 18 de juliol. Segons un document del comitè 
executiu del POUM del 10 de desembre de 1935, la Esquerra Comunista havia 
aportat en el moment de la fusió seccions o nuclis a Pamplona, Astillero 
(Santander), Gijón, Santiago de Compostela, Salamanca, Madrid, Villada 
(Palencia), Llerena (Badajoz), Sevilla, Bilbao, Lugo "i altres repartits en les 
diverses províncies d'Espanya". 


En el curs dels primers mesos de 1936, any que definí com a "any crucial"'P, el 
POUM, fidel a la seva política d'unitat obrera, va posar en guàrdia als 


La Unió de Rabassaires fou una important organització camperola de petits arrendataris, fundada a 
començaments dels anys vint, que aconseguí un pes social i polític important a Catalunya en els anys 
seguents. Lligada especialment a ERC, formà part de l'Aliança Obrera de Catalunya constituida a 
finals de 1933 i de la coalició electoral Front d'Esquerres al 1936. Durant la guerra va estar 
representada en el Comitè Central de Milícies Antifeixistes de Catalunya i participà en els successius 
governs de la Generalitat. 

VEditorial de La Batalla del 3 de gener de 1936. 


treballadors front la eufòria artificial del Front Popular i recordà sense descans 
que l'alternativa històrica es presentava així: socialisme o feixisme. Sense 
hipotecar la seva independència de classe, formà part de la coalició 
obrero-republicana del 16 de febrer i contribuí així a assegurar la victòria 
electoral, que suposà l'alliberament dels presos d'octubre de 1934 i l'obertura 
d'una nova etapa política en el país. 


Els dies 19, 20 i 21 de juliol de 1936, els militants del POUM es mobilitzaren a 
tot el país per fer front a l'agressió militar-feixista. La intervenció del POUM en 
les batalles de Barcelona, de València, de Lleida i en les lluites de Madrid i 
d'altres ciutats està en la història. Germinal Vidal, secretari general de la JCI, 
morí a la plaça de la Universitat de Barcelona juntament amb altres militants, 
combatent contra els sublevats. A Barbastro, l'acció decidida d'un grup de 
soldats de la JCI i de José Rodes, comissari polític de Lleida, evità que la 
brigada del coronel Villalba s'incorporés a la rebel-lió. A Galícia, Luis Rastrollo, 
secretari de la Federació del POUM, es va posar al front de la resistència 
armada. A Llerena (Extremadura), els millors militants del POUM van caure 
defensant la ciutat contra les tropes de Queipo de Llano. A Astúries, Luis 
Grossi, Emilio García i altres militants valuosos moriren en els fronts d'Oviedo. 


Tot just acabats els combats de juliol, el POUM organitzà unitats de milícies a 
Catalunya, Llevant, Aragó i Madrid. La primera "brigada internacional" que es 
va formar a Espanya fou la Columna Internacional Lenin, creada pel POUM en 
el front d'Aragó al juliol de 1936". En ella hi combateren, juntament amb 
militants revolucionaris d'Itàlia, Alemanya, França, Bèlgica i altres paisos, els 
grans escriptors George Onvell 7 i Benjamin Péret P. Les milícies de Catalunya, 
agrupades en la Divisió Lenin, més tard 29a Divisió, combateren en els fronts 
d'Aragó. Centenars de militants sucumbiren en la desgraciada operació 
Mallorca. Les milícies de Castelló i València intervingueren en la conquesta 
d'Eivissa, en el cerco de Teruel i en la defensa de Madrid. La Columna 
motoritzada del POUM de Madrid, immortalitzada en el llibre de l'escriptora 
argentina Mia Etchebéhère (Mi guerra de Espafia "), participa en la presa de 
Siguenza i els seus components es cobriren de glòria després, sota el 


HLa decisió de formar les Brigades Internacionals, sota la iniciativa i el control de la Internacional 
Comunista, va tenir lloc, segons la majoria d'historiadors, en setembre de 1936. El 12 d'octubre de 
1936 arribaren a Alacant els primers voluntaris allistats en les Brigades Internacionals. Des d'allí es 
dirigiren a la seva d'entrenament a Albacete. En aquesta data ja combatien a Espanya un cert nombre 
de militants antifeixistes estrangers integrats en diverses unitats. 

PGeorge Orvell és el nom literari de Eric Blair (1903-1950). A mitjans dels anys trenta simpatitzà amb el 
ILP britànic, sent corresponsal del seu diàri Nevy Leader a l'inici de la Guerra Civil espanyola, en la 
qual participà en el front d'Aragó enquadrat en una unitat del POUM. Les jornades de maig de 1937 el 
sorprengueren a Barcelona, i acusat pels estalinistes, hagué d'abandonar Espanya. De la seva etapa a 
Espanya n'és un reflex el seu famós i magistral testimoni Homenatge a Catalunya. L'experiència 
espanyola va marcar la seva evolució política posterior, en el marc d'una esquerra antitotalitària, i 
aquest antitotalitarisme està present en les seves obres més conegudes, Rebel-lió a la granja i 1984. 

PBenjamin Péret (1899-1959) fou un destacat poeta surrealista. Al poc temps d'esclatar la Guerra Civil 
espanyola va arribar a Barcelona, com a integrant d'una delegació del POI, partit trotshista francès, 
juntament amb Jean Rous, per incorporar-se posteriorment a les milícies en el front d'Aragó. Retornà a 
Paris a l'abril de 1937. Amb motiu de la Segona Guerra Mundial es va exiliar a Mèxic, on mantingué 
una forta col-laboració amb G. Munis i Natalia Sedova, juntament amb qui desenvolupà un procés de 
ruptura amb la IV Internacional que es materialitzà al 1948. 

V Mila Etchebéhère, Mi guerra de Espana, Barcelona, Plaza i Janés, 1987. 


comandament de Mia, en les trinxeres de la Moncloa, en la Divisió Cipriano 
Mera. 


En els primers mesos del procés revolucionari i de la guerra, l'impuls general 
assegurà la unitat de les organitzacions obreres i antifeixistes. El POUM 
participà en el Comitè de Milícies" i en el Consell d'Economia de Catalunya, 
en el Comitè Executiu Popular de València, en el Comitè Revolucionari de 
Lleida i en infinitat d'organismes i comitès de front únic que es constituiren en 
tota la zona controlada per les forces obreres i republicanes. En canvi, no 
participà en la Junta de Defensa de Madrid perquè l'ambaixada russa oposà el 
seu veto directament i el PCE i les JSU l'imposaren a les demés 
organitzacions. 


El POUM realitzà un esforç d'informació, de propaganda i d'educació sense 
precedents. En la reunió del comitè central ampliat celebrada a Barcelona al 
desembre de 1936 -en el precís moment en que, sota la pressió dels 
representants de Stalin a Espanya, es preparava la eliminació del POUM del 
Consell de la Generalitat de Catalunya-, el partit feu un balanç de semblant 
esforç 9. El POUM comptava amb uns 45.000 militants i una xifra de 
simpatitzants molt més important. Publicava sis diaris: La Batalla (30.000 
exemplars) a Barcelona, Adelante a Lleida, L'Espurna a Girona, Front a 
Terrassa, El Pla de Bages a Manresa i El Combatiente Rojo a Madrid. Tenia 
una sèrie de setmanaris importants: POUM a Madrid, El Comunista a València, 
L'Hora a Barcelona, entre altres, més els publicats per la Joventut Comunista 
Ibèrica: Juventud Comunista, Òrgan central, a Barcelona (15.000 exemplars), 
La Antorcha a Madrid, Juventud Roja a Castelló, Combat a Lleida, Acció a 
Tarragona. D'altra banda, la Secretaria internacional del POUM publicava 
regularment La Revolución Espafiola en francès, anglès, alemany i italià, i una 
revista teòrica en francès, Juillet. A aquest conjunt hi convé afegir La Nueva 
Era, Òrgan teòric i també Generación Roja, revista d'educació política de la JCI. 
Tota aquesta tasca en el domini de la premsa fou completada amb l'activitat de 
la Editorial Marxista, que sota la direcció de Juan Andrade, llançà al mercat 
nombrosos llibres de teoria marxista i una sèrie impressionant de pamflets de 
divulgació política, i en particular moltes obres que els estalinistes ja no 
publicaven o tenien proscrites a causa dels canvis que s'havien operat a 
Moscou en el període 1926-1936. Els noms de Gregori Zinoviev", de Víctor 


5Es refereix al Comitè Central de Milícies Antifeixistes de Catalunya, producte de la situació 
revolucionaria creada el 19 de juliol, creat formalment per decret de la presidència de la Generalitat de 
Catalunya el 23 de juliol de 1936, que tenia per objecte "aniquilar els últims nuclis feixistes existents i 
prevenir-se contra possibles perills de fora", així com atendre a la "defensa de la República i a la lluita 
contra la reacció". Des del primer moment de la seva constitució es va convertir en un òrgan decisiu, 
símbol del nou poder revolucionari a Catalunya, ja que d'ell en depenien els avituallaments, la 
administració de justícia, la formació d'unitats milicianes i el seu enviament als fronts, l'ordre públic, 
els problemes econòmics, etc. L'1 d'octubre de 1936 el Comitè acordà la seva autodissolució i les 
seves unitats s'anaren integrant en l'exèrcit regular de la República. Les seves competències foren 
assumides pel govern de la Generalitat format el 28 de setembre de 1936 per Josep Tarradellas. 

En aquesta reunió, celebrada els dies 12, 13, 14, 15 i 16 de desembre, coincidint amb la exclusió del 
POUM del Consell de la Generalitat s'aprovaren una sèrie de resolucions que foren publicades en el 
seu dia per la Editorial Marxista i que han estat recollides en una antologia a càrrec de Víctor Alba (La 
revolución espafiola en la pràctica, Madrid, Ediciones Júcar, 1977, p.104 i ss.). 

VGregori Zinoviev (1883-1936) fou un bolxevic de la vella guàrdia, estret col-laborador de Lenin i 
dirigent de la IC. Juntament amb Lleó Ramenev (editor de Pravda al 1917) ajudà a Stalin en la 


Serge, de Niholai Bujarin " i de tants altres tornaren a aparèixer en quioscos i 
llibreries amb un gran escàndol dels representants de Stalin a Espanya. 


Durant tot el curs de la revolució -inclús en el breu període de participació en el 
Consell de la Generalitat de Catalunya ", quan Andreu Nin organitzà la justícia 
revolucionària, imposà la majoria d'edat als divuit anys i assentà les bases 
d'una legislació alliberadora de la dona -el POUM s'afirmà clarament com una 
força marxista revolucionaria, defensant intransigentment la seva concepció de 
la revolució democràtico-socialista, sostenint contra vent i marea que la guerra i 
la revolució eren inseparables, buscant l'aliança amb les forces susceptibles de 
conduir el procés revolucionari fins la victòria. La seva consigna central fou: 
"sobre el feixisme farem triomfar la revolució socialista". 


La lluita contra l'estalinisme en plena guerra 


A mitjans de 1936 i en els anys 1937 i 1938, el POUM va haver d'enfrontar-se 
amb una de les realitats més tràgiques del procés revolucionari: la intervenció 
declarada de la burocràcia russa (fet que han acabat per reconèixer la major 
part dels dirigents del Partit Comunista) i l'acció contrarrevolucionària de 
l'estalinisme. Mentre els oposicionistes russos, els companys d'armes de Lenin 
i Trotshi sucumbien en condicions ignominioses (processos de Moscou"') o 
anaven a parar als camps del Gulag, a l'altra punta d'Europa els militants del 


campanya contra el trotstisme, però posteriorment formaren un bloc amb la Oposició d'Esquerra, 
capitulant davant Stalin al 1927. Al 1932 fou expulsat del PC rus, readmès al 1933, sentenciat a deu 
anys de presó al 1935 i executat, Juntament amb Ramenev, sota falses acusacions després del primer 
procés de Moscou. 

SNitolai Bujarin (1888-1938) fou un militant històric bolxevic. S'alià amb Stalin front a la Oposició 
d'Esquerres de Trotshi. Fou president de la IC entre 1926 i 1929. A partir de 1929 encapçala la 
oposició de dreta contra Stalin i fou expulsat del partit. Capitulà davant Stalin i fou executat després 
del tercer procés de Moscou al 1938. 

VEJ 28 de setembre de 1936 es va formar, amb Josep Tarradellas al capdavant, un Consell de la 
Generalitat amb presència d'ERC (3), CNT(3), PSUC (2), Unió de Rabassaires, Acció Catalana 
Republicana, dos independents i, pel POUM, Nin com a conseller de Justícia. El 16 de desembre de 
1936 es va formar un nou Consell, presidit també per Tarradellas, en el que a la expulsió del POUM, i 
a la formalista retirada voluntària del PSUC, s'acompanyava d'una major presència comunista, no com 
a PSUC, sinó a través dels tres representants de la UGT que foren Joan Comorera, Miguel Valdés i 
Rafael Vidiella, coneguts membres del comitè executiu del PSUC, que a les poques setmanes es 
convertiren en membres del comitè central del PCE. 

VVegis el discurs d'Andreu Nin en el míting del Gran Price de Barcelona el 6 de juny de 1936 en el qual 
destaca les idees clau ressenyades per Solano de que la revolució i a guerra són inseparables i de que 
el proletariat no lluita per la república democràtica. Per a Nin "contra el feixisme només hi ha un medi 
eficaç de lluita: la revolució proletària". Aquest discurs està inclòs a Andreu Nin, Los problemas de la 
revolución espafiola, Ruedo Ibérico, Barcelona, 1978. 

"lA l'agost de 1936, gener de 1937 i març de 1938 es celebraren a Moscou altres tants processos contra 
el centre terrorista trotsXista-zinovievista", el "centre trotsXista antisoviètic" i "el bloc antisoviètic de 
dretans i trostsristes". A través de dits processos foren executats els membres més destacats de la 
vella guàrdia bolxevic que juntament amb Lenin havien dirigit la revolcuió i els primers passos de 
l'estat soviètic. El principal acusat dels processos, Lleó Trotshxi, va estar-ne absent, tot i que finalment 
seria assassinat al 1940 per Ramon Mercader, un agent de la GPU. Per esclarir les acusacions contra 
Trotsxi es va crear una comissió d'enquesta independent formada per personalitats de prestigi, sota la 
presidència del filòsof nordamericà John Devvey, que es va reunir a l'abril de 1937 i declarà a Trotsxi 
innocent de les acusacions formulades a Moscou. Els processos de Moscou anaren acompanyats de 
l'etapa més cruel de deportacions en massa als camps d'extermini del Gulag. Les víctimes d'aquesta 
repressió, el gran terror, foren milions d'obrers i camperols, entre ells nombrosos militants comunistes. 


POUM lluitaven i morien per obrir una perspectiva de renovació al moviment 
sorgit de la Revolució Russa. 


Agafant com a pretext les Jornades de Maig de 1937 -sublevació del proletariat 
de Barcelona contra una provocació preparada per a desprendre'l de les seves 
conquestes revolucionaries-, els consellers estrangers del PCE (Togliatti, 
Stepanov, Gerò, Codovila, etc.) començaren per enderrocar el govern de Largo 
Caballero, que, com se sap, s'havia oposat reiteradament a les seves 
exigències, i obriren pas a la "formula Negrin", que els oferia quasi totes les 
garanties que Stalin reclamava per a proseguir la seva "ajuda a la República 
Espanyola", una ajuda pagada amb escreix econòmica i políticament. Eliminat 
Largo Caballero, els objectius foren la limitació dràstica de l'autonomia de 
Catalunya", la neutralització de la CNT i la destrucció del POUM. 


El 16 de juny de 1937, una brigada de la policia estalinista, controlada i dirigida 
per agents de la GPU russa, va donar un cop contra el POUM, els seus 
dirigents, els seus locals i els seus mitjans d'expressió, servint-se dels resortes 
de l'aparell de l'Estat que estaven en les seves mans o que no s'atrevien a 
resistir-los. Andreu Nin i la major part dels dirigents del POUM foren detinguts i 
segrestats sense que les autoritats de la Generalitat de Catalunya fossin 
advertides ni consultades. Nin fou traslladat ràpidament a València i després a 
Madrid i Alcalà de Henares, on, com sembla, fou torturat i assassinat. Tot això 
sense que els ministres de Governació (el socialista Zugazagoitia) i de Justícia 
(el nacionalista basc Irujo) en tinguessin la menor notícia. Juan Andrade, Pedro 
Bonet, Juliàn Gorhi (pseudònim de Juliàn Gómez Garcíal, David Rey i José 
Escuder foren traslladats de Barcelona a València, de València a una txeca 
de Madrid i, finalment, de nou a València, sortint així de la seva incomunicació. 


Evidentment, per a justificar semblants desmanes i el crim comès contra Nin, la 
premsa estalinista, després d'uns dies de vacilacions, va llançar una campanya 
infamant presentant als dirigents del POUM com a "espies" i "agents de 
Franco", insinuant que Nin podria estar "en Salamanca o en Berlin". La reacció 
fou immediata. Els militants del POUM, organitzats en la clandestinitat, iniciaren 
una vasta campanya per a exigir aclariments públics sobre la desaparició de 
Nin, la llibertat dels militants detinguts i el retorn a la legalitat del seu partit. 
Alguns diaris cenetistes i socialistes denunciaren els fets repressius i sortiren 
en defensa del POUM. Però ningú va poder contenir el furor destructiu de la 
GPU i dels dirigents estalinistes, que, desgraciadament, ocupaven posicions 
cada cop més importants en l'aparell de l'Estat. 


Contràriament al que han sostingut alguns historiadors, el POUM no va 
desaparèixer després del cop del 16 de juny de 1937. Al contrari, les 


La derrota de l'aixecament a militar a Catalunya va posar, a partir de juliol de 1936, en mans de la 
Generalitat, primer de fet i després de dret, importants funcions no previstes en l'estatut d'Autonomia 
de 1932 en matèria d'economia, justícia, ordre públic i defensa. Arrel de les Jornades de Maig de 1937 
el govern republicà central recuperà amb escreix les seves competències, arribant a nombrar un 
delegat d'Ordre Públic. 

BS'anomenaven txeques als locals, moltes vegades secrets, utilitzats per la policia política estalinista. El 
nom és una derivació de la CHERA -Comissió Pan-russa Extraordinària de Lluita contra la 
Contrarrevolució, la Especulació i el Sabotatge-, policia política soviètica, creada per Lenin al 
desembre de 1917 i reemplaçada al 1922 per la GPU. 


organitzacions del POM i de la Joventut Comunista Ibèrica es van mantenir en 
la clandestinitat fins al final de la guerra. La millor prova en són les seves 
publicacions, en particular La Batalla i Juventud Obrera, que es publicaren amb 
una regularitat sorprenent fins a maig de 1938, setmana darrera setmana, 
provocant la irritació pública dels dirigents del PCE, del PSUC i de les JSU. 
Aquestes publicacions constitueixen una mina d'informacions pels historiadors 
d'avui. 


Enmig de grans dificultats, el POUM va fer front a la campanya de calumnies 
organitzada pels estalinistes, protegí als seus militants en els fronts, va 
mantenir relacions regulars amb totes les organitzacions antifeixistes i, en 
particular, amb la CNT i la esquerra socialista de Largo Caballero -als que incità 
constantment a la resistència al terrorisme i a les manipulacions estalinistes- i 
alimentà una campanya internacional destinada a denunciar els assassinats 
d'Andreu Nin, Rurt Landau"", Camilo Berneri"", José María Martínez i molts 
d'altres, i a evitar que es reproduissin a Espanya els processos de Moscou. 


Perquè la intenció era aquesta: descobrir i condemnar a "traidors trotshistes" a 
Espanya per a justificar a posteriori els processos de Moscou contra les 
primeres figures del bolxevisme, processos que havien suscitat un moviment de 
rebuig i d'horror en els cercles més avançats del moviment socialista i de la 
intel-lectualitat europea d'esquerres. 


Després d'un cop policíac destinat a desmuntar l'aparell clandestí del POUM, 
del que en forem víctimes els dirigents del POUM i de la JCI que havíem 
aconseguit escapar a la repressió de juny de 1937 (José Rodes, Joan Farré, 
Jordi Arquer i jo), cop que va tenir consequències força desastroses per la 
resistència organitzada dels poumistes, es van accelerar els preparatius del 
gran procés que havia de justificar tota la operació estalinista, confondre als 
dirigents del POUM i reduir a la impotència a la tendència Largo 
Caballero-Araquistin i incús a la pròpia CNT. Però tot això fracassà 
estrepitosament gràcies al sacrifici d'Andreu Nin i a la resistència dels seus 
companys més representatius. 


Espanya, malgrat tot, no era la Rússia de Stalin. El Tribunal Central Especial 
d'Espionatge i Alta Traició estava format per homes que simpatitzaven amb el 
socialisme i que no es rendiren davant les pressions que s'exerciren sobre 
ells P. Pel demès, a part de que personalitats com Largo Caballero, Luis 


Curt Landau (1903-1937): ex-membre del PC austríac, fou un dels dirigents de la Oposició d'Esquerra 
trotshista fins al 1931. Arribà a Espanya al novembre de 1936, col-laborador de La Batalla. Detingut 
el 23 de setembre d 1937 i assassinat, amb tota probabilitat, per agents de la GPU a Espanya. 

P Camillo Berneri (1897-1937): filòsof i periodista anarquista, una de les grans figures del pensament 
llibertari del segle XX. Exiliat d'Itàlia després de la victòria del feixisme, arriba a Espanya al 1936, 
s'incorporà a la columna miliciana Ascaso, col-laborà amb la emissora de ràdio de la CNT-FAI de 
Barcelona, ciutat en la que edita el diari Guerra di classe. Fou assassinat durant les Jornades de Maig. 
La seva mort és un misteri sense resoldre, sent la hipòtesi més probable la seva mort a mans d'agents 
de la GPU, tot i que també s'ha atribuit a la policia secreta de Mussolini. Un dels últims texts que va 
escriure fou "En defensa del POUM" (inclòs en la recopilació de texts de Camillo Berneri, 
Humanismo y anarquismo, Madrid, Los Libros de la Catarata, 1998). 

"8A l'apèndix d'aquest llibre es publica, per primera vegada a Espanya, un extracte de l'informe del 
comunista Luigi Longo, un dels màxims dirigents de les Brigades Internacionals, en el que s'hi 
descriuen els esforços de l'estalinisme en relació amb el procés al POUM. 


Araquistian, Federica Montseny i Josep Tarradellas garantiren públicament que 
els processats eren militants revolucionaris amb un brillant historial polític, 
Andrade, Bonet, Gorhin, Gironella (pseudònim de Enrique Adroher Pascuall i 
Escuder defensaren el seu honor de revolucionaris, refutaren totes les 
acusacions estalinistes i denunciaren vigorosament l'assassinat de Nin. 


El tribunal va descartar de seguida totes les acusacions "d'espionatge i alta 
traició" i va condemnar a uns anys de presó als encausats per la seva actuació 
durant... les jornades de maig de 193/ a Barcelona. En la sentència es feia 
gairebé un elogi dels processats al recordar i destacar la seva prestigiosa 
història militant. La decepció i el furor de la GPU i dels dirigents estalinistes 
foren tan grans que la censura del govern Negrin, controlada per ells, va 
prohibir la publicació de la sentència del tribunal, raó per la qual aquesta es va 
convertir en un document polític de propaganda a favor del POUM. 


Aquest fet, com molts d'altres que es produiren en els mesos seguents, va 
demostrar que Espanya no podia ser sotmesa a un règim de democràcia 
popular com els que s'organitzarien deu anys després en diversos paisos de 
l'Est europeu. No obstant, la intenció era aquesta, com ha confessat el propi 
Santiago Carrillo en declaracions recents"". És a dir, instaurar un règim en el 
que el Partit Comunista, a través de les seves organitzacions i dels seus 
companys de viatge " installats en l'aparell de l'Estat, l'Exèrcit i la Policia, 
pogués exercir francament la seva dictadura, eliminant a tots els que 
s'oposaven als seus designis i, en primer terme, al POUM, a la CNT i a 
l'esquerra socialista de Largo Caballero. 


En tot cas, el POUM no va cedir, no transigí, no capitulà ni en els fronts ni en la 
reraguarda, ni en les presons ni davant dels tribunals de repressió. Els seus 
militants prosseguiren la guerra contra Franco en tots els fronts i militaren per la 
causa del socialisme fins l'últim dia. Andreu Nin, torturat i assassinat en 
condicions odioses, simbolitza en la història la resistència heroica del moviment 
obrer espanyol, en plena revolució, a la reacció estalinista. l amb ell, tots els 
militants que, com l'economista basc José Ma. Arenillas, el comissari polític 
Marciano Mena, els mestres Juan Hervís, Joan Baptista Xuriguera i Jaime 
Trepat, animadors de l'Escola Nova Unificada de Catalunya, foren també 
víctimes dels crims de l'estalinisme. 


El cas del POUM no té precedents ni pot comparar-se a cap altre. Mentre 
Joaquín Maurín i molts altres militants destacats es trobaven en les presons de 
Franco acusats de comunistes o marxistes -per la qual cosa no pocs van 
comparèixer davant d'escamots d'execució, com José Luis Arenillas, secretari 
del partit a EusRadi, Luis Rastrollo, secretari del partit a Galícia, Julio Alutiz o 
Eusebio Cortezón, membres del comitè central-, Nin era assassinat en la zona 
republicana i s'organitzava un procés i una violenta repressió contra el POUM i 


Les declaracions a les que es refereix Solano foren realitzades a la professora francesa Lilly Marcou i 
recollides al llibre Le Communisme malgré tout (Entretiens avec Santiago Carrillo), Éditions PUF, 
París, 1984. 

En la literatura política dedicada a l'estalinisme reben aquest qualificatiu es que sense ser afiliats dels 
partits comunistes col-laboren de forma activa amb aquests, donant-los una imatge de pluralisme en 
les seves actuacions. 


la JCI, repressió que s'escarnissava també amb els oficials i els soldats del 
POUM que combatien en el Jarama i a l'Ebre, en les riberes del Segre i en el 
cor de Catalunya, als que no es vacil-lava en acusar de ser "agents de Franco". 
Els principals organitzadors de la derrota, els que a l'ombra de Negrin 
preparaven el desastre o la capitulació, contragueren així una immensa 
responsabilitat davant la història. 


La clandestinitat franquista i l'exili polític 


Acabada la Guerra Civil, els militants del POUM que per les causes més 
diverses continuaren a Espanya, van passar sense solució de continuitat de la 
resistència a l'estalinisme a la nova resistència al terror franquista. Un dels 
primers diaris clandestins que van aparèixer al 1939 al país fou El Combatiente 
Rojo, òrgan dels nostres camarades de Madrid. A Catalunya el Front de la 
Llibertat, primera organització de resistència, fou creada i animada per militants 
del POUM. Entre 1944 i 1950, és a dir, en els anys més durs del franquisme, La 
Batalla, Adelante, Catalunya Socialista i moltes altres publicacions asseguraren 
la presència del POUM en les lluites contra la dictadura. Aquestes activitats, 
així com les realitzades durant la revolució i la guerra, suposaren per els 
militants que caigueren en mans de la policia molts i llargs anys de presó o de 
presidi. 


Però tampoc l'exili fou fàcil pels que aconseguiren sortir d'Espanya. No hi va 
haver en cap lloc cuartels d'hivern. Els principals dirigents del POUM -els que 
ens trobavem a la Presó de l'Estat de Barcelona- vam ser evacuats de 
Barcelona per ordre de Gonzàlez Pefia, ministre de Justícia socialista, i 
condulits prop de la frontera, aconseguiren alliberar-nos i forem acollits per un 
grup especial del Partit Socialista Obrer i Camperol de França (PSOP) 
organtizat per Marceau Pivert i Daniel Guerin, que aconseguí traslladar-nos a 
Paris. Però milers de militants anaren a parar als camps de concentració 
d'Argelés i de Barcarés, de Bram i de Vernet, d'on no fou tasca fàcil 
arrancar-los. 


Dins o fora dels camps de concentració, tancats o assignats a residència en 
poblacions on mancaven els drets més elementals, la vida dels exiliats a 
França fou molt ingrata en els primers anys i durant la Segona Guerra Mundial. 
Al novembre de 1941, un tribunal francès, sota la pressió de la Gestapo, va 
condemnar a llargues penes de presó o de treballs forçats a varis militants del 
POUM acusats d'haver reorgantizat el seu partit a França i mantenir contactes 
amb els primers grups francesos de resistència a la ocupació pels nazis. 
Aquest procés injust i bàrbar va suposar llargs anys d'empresonament per a 
homes com Rodes, Andrade, Solano, Farré Gasso, Coll, Iglesias, Comabella o 
Zayuelas. Alguns d'ells foren deportats a Alemanya al 1944, on coincidiren a 
vegades amb altres militants del POUM detinguts en altres llocs de França i 
enviats a Dachau, Mauthausen o Buchenvvald... 


D'una manera general pot dir-se que, en contacte amb la organització 
clandestina d'Espanya, els militants exiliats del POUM van aportar el seu 
recolzament a les organitzacions socialistes revolucionaries clandestines i 


facilitaren l'evasió per Espanya de nombrosos combatents i perseguits de 
diverses nacionalitats. D'altra banda, certs militants van tenir la possibilitat 
d'incorporar-se a les guerrilles organitzades a França o de crear grups de 
combat espanyols, com en el cas del batalló Libertad que, juntament amb una 
brigada basca, va contribuir a reduir els últims fortins de la resistència 
alemanya en la costa del sud de l'Atlàntic. 


Després de la fi de la Segona Guerra Mundial, el POUM va poder operar en la 
legalitat a l'exili, mantenint les seves organitzacions i publicant la seva premsa, 
en particular La Batalla, que ha assegurat la continuitat del marxisme 
revolucionari durant més de trenta anys, celebrant les seves conferències, 
realitzant múltiples activitats, establint llaços de camaraderia i de fraternitat amb 
les tendències més avançades del moviment obrer internacional. Tota aquesta 
tasca es va desenvolupar en el marc de la lluita global contra la dictadura 
franquista i per la reconstrucció del moviment obrer en el nostre país, en relació 
constant amb els grups clandestins del POUM i amb les noves organitzacions 
que anaren sorgint en la clandestinitat, inspirant-se a vegades en la nostra 
tradició històrica i en el marxisme revolucionari. 


Per totes les organitzacions obreres, inclús les més fortes i les que comptaven 
amb majors recolzaments internacionals, fou molt difícil resistir en els anys més 
durs de la repressió i el terror i, després, en l'època del reflux dels anys 1950 a 
1962, conservar i renovar els seus quadres militants clandestins. Aquesta tasca 
va resultar encara més ingrata pel POUM, víctima, a la vegada, de la repressió 
franquista i de les campanyes de calumnies de l'estalinisme. 


La reconstrucció del moviment obrer a través del moviment vaguistic de 1962 i 
el procés iniciat després de la mort d'Stalin i el XX Congrés del Partit 
Comunista de la URSS (PCUS) al 1956, començaren a modificar 
fonamentalment la situació i les perspectives. La lluita històrica del POUM 
contra la degeneració estalinista i la seva interpretació de la revolució 
espanyola de 1936 -evolució socialista i no mera "guerra d'independència 
nacional"- començaren a inserir-se en la nova realitat espanyola. I això provocà 
l'aparició de nous grups i organitzacions, formats generalment per joves obrers 
i estudiants, molts dels quals se situaven en el terreny del marxisme 
revolucionari i de la renovació del socialisme front al despotisme burocràtic. 
Però això ja és una altra història. 


